ปวดท้องหลังกินข้าวทุกวันเลยค่ะ จะเป็นบาอยที่สุดเลยคือตอนมื้อเช้า กินข้าวไปประมาณ 10 นาที คือจะเริ่มแล้ว เป็นมาตั้งแต่อายุ11 จนตอนนี้17 แล้วค่ะ เคยไปหา ให้เอ็กซเรย์ บอกเป็นเพราะไม่ค่อยขับถ่ายค่ะ แต่ตอนนี้เปลี่ยนนิวัยการขับถ่ายแล้ว ถึงจะไม่ได้ดี100% แต่ก็ดีขึ้นมากๆ แต่อาการปวดท้องแบบนี้ก็ยังไม่หายไปเลยค่ะ แล้วก็ท้องผูกท้องเสียบ่อยมากๆค่ะ เวลาท้องเสีย จะไม่ได้ถ่ายเหลวค่ะ แต่จะวันๆจะถ่ายหลายครั้งมากๆ ทรมานมากค่ะ ควรทานยาอะไรตัวไหนดีคะ
สวัสดีค่ะ จากอาการปวดท้องดังกล่าวมา อาจมีสาเหตุจาก-โรคกระเพาะอาหาร เป็นไปได้มากที่สุด หากเป็นการปวดที่สัมพันธ์กับมื้ออาหาร-ลำไส้แปรปรวน อาจทำให้มีการขับถ่ายที่เปลี่ยนแปลงร่วมด้วยได้-ปวดท้องจากมีลมหรือน้ำในช่องท้องมาก-ปวดจากลำไส้อุดตัน แต่มักไม่เป็นเรื้อรัง และอาจมีเรื่องของคลื่นไส้ อาเจียนร่วมด้วย-ปวดจากกล้ามเนื้อหน้าท้องอักเสบ แต่มักไม่สัมพันธ์กับการขับถ่ายโรคกระเพาะ หรือโรคกระเพาะอาหารอักเสบ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว มักเป็นในระยะสั้น ๆ และหายภายใน 1-2 สัปดาห์ หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลในกระเพาะการรักษาคือการควบคุมและลดปัจจัยที่จะทำให้กระเพาะอาหารเป็นแผลเรื้อรังโดยการใช้ยาลดกรดในกลุ่มโปรตอน ปั๊ม อินฮิบิเตอร์ (Proton Pump Inhibitors) หรือ เอช 2 รีเซพเตอร์ แอนตาโกนีสต์ (H2-Receptor Antagonist หรือ H2 Blocker) เพื่อลดการหลั่งกรด ช่วยรักษาแผลในกระเพาะอาหาร โดยควรใช้ภายใต้การดูแลของแพทย์ ร่วมกับรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลม ดื่มน้ำมากๆทุกครั้งที่มีการถ่ายเหลวออกมาหากมีอาการถ่ายดำ ถ่ายเป็นเลือด อาเจียนเป็นเลือด ปวดท้องมาก น้ำหนักลด กินได้น้อยผิดปกติ ควรรีบไปพบแพทย์